Mariana+Tega

Hidrosfera Se desfaşoară pe parcursul a patru săptămatâni cu elevii clasei a V-a care studiază Geografia Generală. Activitatea este realizată de către profesorul de geografie şi elevii clasei. Este o activitate interactivă care pune bazele unei gândiri necesare în devenirea secolului XXI. Unitatea de învăţare care face obiectul acestui proiect din cadrul disciplinei Geografie, clasa a V–a, permite analizarea şi sistematizarea cunoştinţelor din perspectiva interacţiunii dintre om şi mediu şi a protejării mediului înconjurator, având ca punct central apele oceanice si apele continentale. În cadrul acestei unităţi de învăţare elevii vor dobândi : • priceperi, deprinderi şi tehnici generale de învăţare care să faciliteze o pregătire permanentă referitoare la mediul înconjurător ca întreg şi sistemele sale componente; • cunoştinţe despre: oceanul planetar, componentele sale, proprietăţile apelor oceanice şi continentale, dinamica acestora, unele date hidrologice, legăturile dintre hidrosferă şi societatea umana. Pe parcursul derulării unităţii de învăţare elevii vor completa fişe de lucru cuprinzând noţiuni şi termeni geografici specifici, vor lucra în echipă identificând şi descriind principalele elemente ale hidrosferei. Elevii vor realiza o documentare utilizând resurse Internet şi vor prezenta rezultatele cercetării şi propriile reflecţii pe un site de colaborare; împărţiţi în grupe vor realiza câte o prezentare power - point în care să descrie şi să analizeze interacţiunile dintre societatea umana şi hidrosferă.